Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 186/12/8806	Košice, 15.7.2014
EEČ : 2-65-187-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 23.4.2012, spisová značka 2 Pv 186/12/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Košice-okolie zo dňa 23.4.2012, spisová značka 2 Pv 186/12/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
2.	XXXXX, dátum narodenia: XXXXX 
18 mesiacov
Odôvodnenie:
          Uznesením Okresného prokurátora pre Košice – okolie sp. zn. 2 Pv 186/12-7 zo d¨ľa 23. 4. 2012,  ktoré nadobudlo právoplatnosť d¨ľa 7. 5. 2012 , bolo  podľa § 216 ods. 1 Tr. por. podmienečne zastavené trestné stíhanie vedené proti obvineným XXXXX a XXXXX pre prečin krádeže podľa § 212  ods. 2 písm. d/ Trestného zákona  spáchaný v spolupáchateľstve podľa § 20 Trestného zákona  a podľa § 216 ods. 2 Tr. por. obvinenému XXXXX bola určená skušobná doba v trvaní 24 mesiacov, ktorá uplynula 7. 5. 2014  a obvinenému XXXXX bol určená skúšobná doba v trvaní 18 mesiacov, ktorá uplynula 7. 11. 2013. 

       Preskúmaním odpisu  registra trestov obvinených, charakteristík z miesta bydliska,  správ z Obvodného úradu Košice-okolie, odbor všeobecnej vnútornej správy ako aj na základe lustrácie Okresného riaditeľstva PZ Košice-okolie, odbor kriminálnej polície, 1. oddelenie vyšetrovania v systéme DVS, z ktorej vyplýva,  že voči menovaným obvineným nie je v súčasnej dobe vedené žiadne trestné stíhanie, som dospela k záveru, že obvinení v priebehu skúšobnej doby viedli riadny život a nedopustili sa žiadnej trestnej činnosti.

       Vzhľadom k vyššie uvedenému som rozhodla tak, ako sa to konštatuje vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka